界 (佛教)
註釋與引用

↑  摩訶般若波羅蜜經：「得巧分別五陰、十二入、十八界」
大智度論：「得巧分別五眾、十二入、十八界」
↑  oxfordreference. .   [2022-02-01]. （原始内容存档于2022-02-17）.
↑  坐禪三昧經：「五陰、十二入、十八持」
↑  印順《往生淨土論講記》：「性字，梵文，與界字意義略同，即因素義。故十八界亦有譯為十八性者。」
鳩摩羅什法師大義：「五陰、十二入、十八性」
出三藏記集：「陰為眾，入為處，持為性」
↑  《鞞婆沙論》：「性義是界義者。一身一意有十八性。如一山中多有性。鐵性、銅性、白鑞性、鉛、錫性、金性、銀性、琉璃性、水精性。如是一身一意有十八性。是性義是界義。」
《阿毘曇毘婆沙論》：「性義是界義者。譬如一山之中多有諸性。鐵性、白鑞性、鉛性、銅性、銀性、金性、石性、白塔性。如是一所依身。有十八界性。」
↑  《鞞婆沙論》：「分義是界義者。女十八分。男十八分。是分義是界義。」
《阿毘曇毘婆沙論》：「分義是界義者。十八分是男。十八分是女。」
↑  《鞞婆沙論》：「微義是界義者。女十八微。男十八微。是微義是界義。」
《阿毘曇毘婆沙論》：「別義是界義者。男別有十八。女別有十八。」
↑  《鞞婆沙論》：「斷義是界義者。眼界斷三界。至意界斷三界。是斷義是界義。
《阿毘曇毘婆沙論》：「分齊義是界義者。眼界自有分齊。餘十七界亦有分齊。乃至法界自有分齊。餘十七界。亦有分齊。」
↑  《鞞婆沙論》：「種種事是界事者。謂眼界事非至意界事。謂意界事非至眼界事。是種種事是界事。」
《阿毘曇毘婆沙論》：「種種所作是界所作者。眼界所作。乃至非法界所作。法界所作。乃至非眼界所作。」
↑  《鞞婆沙論》：「趣趣是界者。趣諸界、諸趣、諸生、趣輪轉生死。」
《阿毘曇毘婆沙論》：「趣義是界義者。趣諸界、諸趣、諸生。」
↑  《《鞞婆沙論》：「持者己性。長養者他性。」
阿毘曇毘婆沙論》：「持養義是界義者。能持自性故。」
↑ 《大毘婆沙論》：「問：空界云何？答： 問：緣空界色，眼識生不？有說：緣此眼識不生，謂：空界色，雖眼識境，而此眼識，畢竟不生。復有說者：緣空界色，眼識亦生。問：若爾，何故見不明了？答：此空界色，晝為明所覆，夜為闇所覆故，眼雖見，而不明了。」《俱舍論》：「諸有門窓，及口鼻等，內外竅隙（ ），名為空界（ ），如是竅隙，云何應知？
如契經說：『有眼穴（）空，有耳穴空，有鼻穴空，有面門空，有咽喉空，有心中空，有心邊空，有通飲食處空，有貯飲食處空，有棄飲食處空，有諸支節毛孔等空。』是名空界。
阿毘達磨作如是說：云何空界？謂：隣礙色，礙謂積聚，即牆壁等有色，近此名隣礙色，如牆壁間空，叢林間空，樹葉間空，窓牖間空，往來處空，指間等空，是名空界。
有作是說：此文應言，云何空界？謂：隣難除色。然色有二種，一者、易除，謂：有情數，二者、難除，謂：無情數。此空界色，多近非情，牆壁樹等，而施設故，名隣難除色。
舊對法者、及此國師俱說：空界，處處皆有，謂：骨、肉、筋、脈、皮、血、身分，晝、夜、明、闇、形、顯等處，皆有此色。
傳說：竅隙，即是明闇，非離明闇，竅隙可取故，說空界明闇為體，應知此體，不離晝夜，即此說名，隣阿伽（）色。
傳說：阿伽，謂積集色，極能為礙故，名阿伽，此空界色，與彼相隣，是故說名，隣阿伽色。
有說：阿伽（），即空界色，此中無礙故，名阿伽；即阿伽色；餘礙相隣，是故說名，隣阿伽色。」
↑  
《大毘婆沙論》：「問：虛空、空界，有何差別？答：虛空非色，空界是色。……虛空無為，空界有為。……問：若爾，虛空有何作用？答：虛空無為，無有作用，然此能與種種空界，作近增上緣；彼種種空界，能與種種大種，作近增上緣；彼種種大種，能與有對造色等，作近增上緣；彼有對造色，能與心、心所法，作近增上緣。若無虛空，如是展轉因果次第，皆不成立。」
↑  
《大毘婆沙論》：「有說為止外道所說，謂：外道說大種有五，即前四及虛空，今但說四，明虛空非大種。問：何故虛空不立大種？尊者世友作是釋言：以虛空無大種相故，謂：有增有減，是大種相，無增無減，是虛空相；有損有益，是大種相，無損無益，是虛空相；有興有衰，是大種相，無興無衰，是虛空相，是故虛空不立大種。尊者妙音作如是釋：虛空、大種，其相各異，謂：有情身中，所有大種，多是先業異熟所生，虛空體無異熟生義，由此虛空不立大種。大德說曰：虛空雖大，而體非種，不能生故，餘有為法，雖能為種，而體非大，相不遍故，由此虛空不立大種。為止如是外道所執，及顯自宗，故作斯論。」
↑  
《大毗婆沙論》：「世尊施設十八界已，復於此中略出少分，施設六界。故此六界，十八界中，攝五界全、四界少分。五界全者，謂前五識界；四界少分者，謂色、觸、意及意識界；此中空界，攝色界少分；地、水、火、風界，攝觸界少分；識界攝意界、意識界少分，以此二界，通有漏、無漏，識界唯攝有漏分故。……復次，由此六界，能生、能養、能長有情色、無色身故，復施設。能生者，謂識界；能養者，謂地、水、火、風界；能長者，謂空界。復次，由此六界，能引、能持、能增有情色、無色身故，復施設。能引者，謂識界；能持者，謂地、水、火、風界；能增者，謂空界。復次，由此六界，是根本有情事，是遍行有情事，是無始有情事，是無分別、有分別有情事故，復施設。根本有情事者，謂欲、色界受生有情，從結生心乃至死有，無此六界無勢用時。……」「問：蘊、取蘊、界有何差別？答：……復次、於有為法，施設蘊；於有漏法，施設取蘊；於有情數法，施設界。復次、蘊，有流轉、還滅作用；取蘊，唯有流轉作用；界，有結生入胎作用。」
↑  
《大毘婆沙論》：「問：若十八界名有十八，體或十七，或十二者。云何建立十八界耶？答：以三事故，建立十八，一以所依，二以能依，三以境界。以所依故立六內界，謂眼界乃至意界。以能依故立六識界，謂眼識界乃至意識界。以境界故立六外界，謂色界乃至法界。問：若以所依、能依、境界，各有六故，立十八界有差別者，諸阿羅漢，最後念心，應非意界，依彼不能生後識故。答：彼亦是意界，依彼不能生後識者，非彼為障，但餘緣障故，後識不起。設後起者，亦作所依，如有餘緣不生芽等，豈沃壤地非芽等依。」
↑  
《大毘婆沙論》：「此十八界過去、未來、現在皆具。問：過去可有此十八界，以六識身無間已滅，名意界故。未來、現在如何亦有十八界耶？答：此十八界依相而立，三世各有十八界相，若未來、現在識無意界相者，過去識亦應無以相無轉故。問：等無間緣未來未有，現在過去亦應不立，此既得立，意界應然。答：等無間緣依用而立，未來未有等無間法故，不可立等無間緣，設立於誰有此緣用。此十八界依相而立，未來雖無識所依用，而已有識可立所依，故此與彼不可為例。諸阿羅漢，最後念心，雖非等無間緣，而是意界，准此應知。」
↑  
《中阿含經·心品·多界經》：「尊者阿難白曰。世尊。如是比丘智慧非愚癡。世尊。云何比丘知界。
世尊答曰。阿難。若有比丘見十八界知如真。眼界、色界、眼識界。耳界、聲界、耳識界。鼻界、香界、鼻識界。舌界、味界、舌識界。身界、觸界、身識界。意界、法界、意識界。阿難。見此十八界知如真。
復次。阿難。見六界知如真。地界、水界、火界、風界、空界、識界。阿難。見此六界知如真。
復次。阿難。見六界知如真。欲界、恚界、害界。無欲界、無恚界、無害界。阿難。見此六界知如真。
復次。阿難。見六界知如真。樂界、苦界、喜界、憂界、捨界、無明界。阿難。見此六界知如真。
復次。阿難。見四界知如真。覺界、想界、行界、識界。阿難。見此四界知如真。
復次。阿難。見三界知如真。欲界、色界、無色界。阿難。見此三界知如真。
復次。阿難。見三界知如真。色界、無色界、滅界。阿難。見此三界知如真。
復次。阿難。見三界知如真。過去界、未來界、現在界。阿難。見此三界知如真。
復次。阿難。見三界知如真。妙界、不妙界、中界。阿難。見此三界知如真。
復次。阿難。見三界知如真。善界、不善界、無記界。阿難。見此三界知如真。
復次。阿難。見三界知如真。學界、無學界、非學非無學界。阿難。見此三界知如真。
復次。阿難。見二界知如真。有漏界、無漏界。阿難。見此二界知如真。
復次。阿難。見二界知如真。有為界、無為界。阿難。見此二界知如真。
阿難。見此六十二界知如真。阿難。如是比丘知界。」

《法蘊論》：「嗢拕南曰：界有六十二，十八界為初，三六、一四種。六三、兩種二。」
↑  
《大毘婆沙論》：「餘契經中。世尊自說惡叉聚喻。說此喻已。告諸苾芻。有情身中有多界性。彼亦攝在此十八界。所依、能依、境界攝故。又佛於彼《多界經》中說。界差別有六十二。彼亦攝在此十八界。即所依等三事攝故。問：何故世尊為眾說彼六十二界。答：為對外道身見為本。有六十二見趣別故。又世尊告天帝釋言。憍尸迦當知。世有種種界。隨各所想。而各執著。隨各執著而各說之。各言此實餘皆愚妄。彼亦攝在此十八界。即所依等三事攝故。有作是說。彼經諸見以界聲說。皆唯攝在此法界中。」